Chuck Norris

**Carlos Ray «Chuck» Norris** (1940–2026) var en amerikansk kampsportutøver, skuespiller, manusforfatter og forfatter. Han hadde svart belte i karate, taekwondo, tangsudo, brasiliansk jiu-jitsu og judo. Etter å ha tjenestegjort i det amerikanske flyvåpenet vant han en rekke mesterskap i kampsport og grunnla senere sin egen disiplin, Chun Kuk Do. Norris begynte å jobbe i Hollywood som kampsportinstruktør før han debuterte på film med en mindre rolle i The Wrecking Crew (1968). Vennen og kampsportkollegaen Bruce Lee inviterte ham til å spille antagonist i *[[The Way of the Dragon]]* (1972). Norris tok hovedrollen i actionfilmen *[[Breaker! Breaker!]]* (1977). 

Utover skuespill ble Norris en bestselgende forfatter av bøker om kampsport, trening, filosofi, konservativ politikk, kristen westernfiksjon, selvhjelp og biografi, og skrev en fast spalte for WorldNetDaily. Han dukket opp i en rekke reklamer, blant annet som en mangeårig talsperson for Total Gym. I 2005 ble Norris tema for internettmemet «Chuck Norris facts», som humoristisk overdrev til det ekstreme hvor tøff og dyktig han var. Han inspirerte flere bøker, to videospill og deltok hyppig på talkshow.

## Liv og virke
### Bakgrunn
Carlos Ray Norris sluttet seg til United States Air Force i 1958 og ble sendt til Osan Air Base i Sør-Korea. Det var ved denne basen Norris fikk kallenavnet Chuck og begynte sin kampsporttrening. 

Norris sluttet i militæret i august 1962.

### Karriere
Han arbeidet deretter for Northrop Corporation og åpnet en kjede av karateskoler. Norris deltok i flere turneringer ved International Karate Championships. Den 24. november 1968 vant han Professional Middleweight Karate Championship, en tittel han holdt i seks sammenhengende år. 

I 1969 gjorde han sin skuespillerdebut med filmen The Wrecking Crew, samme år ble han tildelt utmerkelsen Fighter of the Year Award av Black Belt Magazine. Under en demonstrasjon for martial arts i Long Beach, møtte Norris kampsportutøveren Bruce Lee som han senere opptrådte i kun en film med, The Way Of The Dragon.

Norris etablerte foreningen Fighting Arts Federation i 1990. Som en betydelig del av hans filantropiske bidrag til samfunnet, ble denne organisasjonen dannet for å utvikle selvtillit og fokus på utsatte barn som en taktikk for å holde dem borte fra narkotika ved å trene dem i kampsport. Den 1. juli 2000, ble Norris presentert med en Lifetime Achievement Award av World Karate Union Hall of Fame. 

Norris mottok en Veteran of the Year Award i 2001.

I 2005 grunnla Norris World Combat League (WCL). I tillegg støtter Norris den Vijay Amritraj Foundation, som tar sikte på å bringe håp, hjelp og helbredelse til forsvarsløse og uskyldige ofre for sykdom og tragedie i India. Norris er en republikaner og har donert mer enn 32 000 dollar til forskjellige republikanske kandidater og organisasjoner siden 1988. Norris støtter rettigheter og eierskap av skytevåpen. Den 22. oktober 2007, annonserte Norris sin anbefaling til guvernør Mike Huckabee under presidentvalget.

Chuck Norris giftet seg i 1958 med Diane Holechek og i 1963 ble hans første sønn Mike født. I 1964 ble datteren hans Dina født av en kvinne han ikke var gift med. Hans og konas andre sønn Eric ble født i 1965. Etter 30 års ekteskap skilte Norris og hans kone seg i 1988. 

I november 1998 giftet Norris seg med tidligere modell Gena O'Kelley. O'Kelley hadde to barn fra et tidligere ekteskap. I 2001 fikk Norris og hans nye kone tvillinger. Gutten fikk navnet Dakota Alan Norris og datteren ble kalt Danilee Kelly Norris.

### Annet
Norris har tilkjennegitt et kristent livssyn.

## Filmer og TV-serier
* *[[The Wrecking Crew]]* (1969)
* *[[Way of the Dragon]]* (1972)
* *[[The Student Teachers]]* (1973)
* *[[Slaughter in San Francisco]]* (1974)
* *[[The Warrior Within]]* (1976) (dokumentar)
* *[[Breaker! Breaker!]]* (1977)
* *[[Operasjon Black Tiger]]* (*Good Guys Wear Black*) (1978)
* *[[A Force of One]]* (1979)
* *[[The Octagon]]* (1980)
* *[[An Eye for an Eye]]* (1981)
* *[[Dødsmaskinen]]* (*Silent Rage*) (1982)
* *[[Forced Vengeance]]* (1982)
* *[[Ensom ulv]]* (*Lone Wolf McQuade*) (1983)
* *[[Missing in Action]]* (1984)
* *[[Missing in Action 2: The Beginning]]* (1985)
* *[[Taushetens lov]]* (*Code of Silence*) (1985)
* *[[Invasion U.S.A.]]* (1985)
* *[[The Delta Force]]* (1986)
* *[[The Karate Commandos]]* (1986) (tegnefilmserie)
* **' (1988)
* ''[[Hero and the Terror]]'' (1988)
* ''[[Delta Force 2: The Colombian Connection]]'' (1990)
* ''[[Delta Force 3: The Killing Game]]'' (1991)
* ''[[The Hitman]]'' (1991)
* ''[[Sidekicks]]'' (1992)
* ''[[Walker, Texas Ranger]]'' (1993–2001)
* ''[[Hellbound]]'' (1994)
* ''[[Top Dog]]'' (1995)
* ''[[Forest Warrior]]'' (1996)
* ''[[The President's Man]]'' (2000)
* ''[[The President's Man 2: A Line in the Sand]]'' (2002)
* ''[[Bells of Innocence]]'' (2003)
* **' (2004)
* *[[The Contender]]* (2005)
* *[[The Cutter]]* (2005)
* *[[The Expendables 2]]* (2012)

## Referanser


## Eksterne lenker
* 
* 
* 
*